Dokument ta' akkumpanjament tal- Komunikazzjoni mill-Kummissjoni lill-Kunsill u lill-Parlament Ewropew - Ir-riżultati tar-reviżjoni ta' l-Istrateġija Komunitarja sabiex jitnaqqsu l-emissjonijiet tas-CO2 minn karozzi tal-passiġġieri u vetturi kummerċjali ħfief - Sommarju tal-valutazzjoni ta' l-impatt {KUMM(2007) 19 finali} {SEG(2007) 60} /* SEK/2007/0061 finali */





[pic] | IL-KUMMISSJONI TAL-KOMUNITAJIET EWROPEJ | Brussell 7.2.2007 SEG(2007) 61 DOKUMENT TA’ ĦIDMA MILL-PERSUNAL TAL-KUMMISSJONI Dokument ta' akkumpanjament tal- KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Ir-riżultati tar-reviżjoni ta' l-Istrateġija Komunitarja sabiex jitnaqqsu l-emissjonijiet tas-CO 2 minn karozzi tal-passiġġieri u vetturi kummerċjali ħfief Sommarju tal-valutazzjoni ta' l-impatt {KUMM(2007) 19 finali}{SEG(2007) 60} DEFINIZZJONI TAL-PROBLEMA In-natura tal-kwistjoni jew problema li jeħtieġ tittieħed azzjoni dwarha Fir-rebbiegħa ta’ l-2005, il-Parlament Ewropew u l-Kunsill Ewropew affermaw mill-ġdid l-għan ta’ l-UE li t-temperaturi tal-wiċċ m'għandhomx jogħlew b'aktar minn 2°C meta mqabbla mal-livelli preindustrijali sabiex tiġi evitata bidla antropoġenika perikoluża u irriversibbli fil-klima . Il-Kunsill Ewropew stqarr ukoll li għandu jkun hemm pjan għal tnaqqis tat-tnixxija ta' l-emissjonijiet tal-gassijiet serra għal-livell stipulat ta' 15-30% sa l-2020 fir-rigward tal-punt ta' referenza tal-Protokoll ta' Kyoto. Madankollu, waqt li l-UE naqqset l-emissjonijiet bi ftit inqas minn 5% matul il-perjodu 1990-2004, it-traffiku fuq it-toroq huwa wieħed mill-uniċi setturi fejn l-emissjonijiet jibqgħu dejjem jiżdiedu (+26% matul l-istess perjodu). Minħabba f'hekk sar iżjed diffiċli li l-UE tirrispetta l-Protokoll ta' Kyoto u hemm riskju għall-progress ta' setturi oħrajn. Dan iwassal għal riperkussjonijiet fil-kompetittività, għaliex xi wħud minn dawk is-setturi (eż. l-industrija ta' l-enerġija intensiva) huma soġġetti għal kompetizzjoni internazzjonali waqt li t-trasport huwa min-natura tiegħu attività nazzjonali. Ir-riżultati ta' ebda bidla fil-politika Kif propost mill-Kummissjoni fl-1995[1] u kif sostnut mill-Parlament Ewropew u l-Kunsill, l-istrateġija attwali ta' l-UE hija bbażata fuq impenn volontarju mill-industrija tal-karozzi biex tnaqqas is-CO2, l-ittikketjar tal-karozzi skond l-ekonomija tal-fjuwil u l-promozzjoni ta' karozzi li jaħlu inqas permezz ta' miżuri fiskali. Il-medja ta' emissjonijiet minn karozzi ġodda fl-UE25 kienet ta' 162 g CO2/km fl-2004, meta mqabbla ma' medja ta' 186 g CO2 /km għall-UE15 fl-1995. Fuq il-bażi ta' l-esperjenza miksuba fl-implimentazzjoni ta' l-istrateġija attwali, joħorġu dawn il-punti: - L-emissjonijiet minn karozza medja ġdida mibjugħa fl-UE15 fl-2004 kienu 12.4% inqas mill-medja ta' l-1995. Matul l-istess perjodu, karozzi ġodda mibjugħa fl-UE saru ferm akbar u sar għandhom magna iżjed qawwija, waqt li l-prezzijiet għolew inqas mill-inflazzjoni. - Fid-dawl tal-miżuri limitati meħuda mill-Istati Membri mil-lat tad-domanda, titjib fit-teknoloġija tal-vetturi għandu jirriżulta fil-parti l-kbira tat-tnaqqis. - Il-progress li nkiseb s'issa jista' jgħin biex tintlaħaq il-mira ta' 140og CO2/km sa l-2008/2009, iżda fin-nuqqas ta' miżuri oħrajn, l-għan ta' l-UE ta' 120 o g CO 2 /km mhuwiex se jintlaħaq fl-2012 . L-GħANIJIET L-għanijiet tal-politika L-għanijiet tal-politika ġenerali: - Li tipprovdi għal livell għoli ta' ħarsien ambjentali fl-Unjoni Ewropea u li ttejjeb is-sikurezza tal-provvista ta' l-enerġija fl-UE. L-għanijiet speċifiċi: - Li tnaqqas l-impatti tat-tibdil fil-klima waqt li ttejjeb l-effiċjenza tal-fjuwil ta' vetturi tat-triq ħfief (karozzi tal-passiġġieri u vetturi kummerċjali żgħar), billi tilħaq l-għan Komunitarju ta' valur medju ta' emissjonijiet ta' 120 g CO2/km għal karozzi ġodda mibjugħa sa l-2012. L-għanijiet operattivi: - Min-naħa tal-provvista, li tiddefenixxi qafas 2012/2015 għal effiċjenza tal-fjuwil f'vetturi ħfief u l-komponenti tagħhom (tajers , arja kkundizzjonata mobbli, eċċ) kemm skond kundizzjonijiet f'sistema ta' l-ittestjar kif ukoll kundizzjonijiet reali. - Li tidentifika, fir-rigward tad-domanda, il-miżuri li għandhom jittieħdu fuq il-livell ta' l-UE u nazzjonali, kif ukoll mill-industrijali kkonċernati, sabiex id-domanda tersaq lejn karozzi b'effiċjenza tal-fjuwil akbar. Il-konsistenza ma' għanijiet orizzontali ta' l-Unjoni Ewropea (l-Istrateġija ta' Liżbona, l-Istrateġija ta' Żvilupp Sostenibbli) L-għanijiet tal-politika jippromwovu żviluppi innovattivi u teknoloġiċi, li jippermettu li l-industrija ta' l-UE tilħaq pożizzjoni ta' quddiemnett fil-qasam ta' teknoloġiji li jħarsu l-ambjent. Din il-pożizzjoni għandha twassal lejn esportazzjonijiet ta' teknoloġiji u vetturi lejn swieq ġodda fejn iż-żejt huwa skars u fejn hemm miri ambizzjużi stipulati għall-effiċjenza tal-fjuwil. Il-promozzjoni ta' aktar żviluppi teknoloġiċi tippromwovi wkoll impjiegi ta' kwalifiċi għoljin fl-Ewropa. Il-Kunsill Ewropew ta' Ġunju 2006 reġa' kkonferma unanimament[2] li " f'konformità ma' l-istrateġija ta' l-UE dwar l-emissjonijiet tas-CO 2 minn vetturi ħfief, il-flotta l-ġdida ta' karozzi għandha tikseb emissjonijiet tas-CO 2 ta' 140g/km (2008/09) u 120g/km (2012)".. L-ALTERNATTIVI TA’ POLITIKA L-alternattivi identifikati Ġew ikkunsidrati tliet alternattivi ta' politika bħala mezzi possibbli li permezz tagħhom jistgħu jintlaħqu l-għanijiet identifikati fit-Taqsima 2.1: 1. L-approċċ ta' "ebda bidla fil-politika": l-istrateġija Komunitarja attwali li jitnaqqsu l-emissjonijiet tas-CO2 mill-karozzi u tiżdied l-effiċjenza tal-fjuwil baqgħet l-istess, li jfisser li l-għan Komunitarju ta' 120 g CO/km għandu jintlaħaq permezz ta' l-implimentazzjoni konġunta tat-tliet pilastri eżistenti ta' l-istrateġija. 2. L-approċċ "teknoloġija tal-vetturi biss": l-għan Komunitarju ta' emissjoni tas-CO2 ta' 120 g CO2/km sa l-2012 minn produzzjoni ta' karozzi ġodda medji jintlaħaq biss jekk ikun hemm titjib fil-karozzi tal-passiġġieri (M1). 3. L-approċċ "integrat": permezz ta' approċċ integrat jintlaħaq tnaqqis tas-CO2 mill-inqas ekwivalenti għat-tnaqqis milħuq bl-alternattiva (2), li jinvolvi mhux biss fornituri tal-karozzi iżda wkoll oħrajn interessati bħal fabbriki tat-tajers, awtoritajiet kompetenti fi Stati Membri eċċ. Il-miżuri analizzati jkopru kemm miżuri dwar il-provvista kif ukoll dwar id-domanda. L-alternattivi skartati fi stadju bikri - L-inklużjoni fl-ETS ta' l-UE ma tippermettix li jintlaħqu l-għanijiet ta' l-istrateġija sa l-2012 billi kull tibdil fid-diżinn fl-ETS ta' l-UE barra l-introduzzjoni ta' l-avjazzjoni jista' jidħlu fis-seħħ biss mill-2013 'il quddiem[3]. Dan il-kalendarju se jiżgura l-preżervazzjoni ta' qafas regolatorju stabbli għall-partijiet ikkonċernati diġà involuti fis-suq, kif ukoll żmien biżżejjed għall-bidliet leġiżlattivi għall-iskema. Għall-ġejjieni, jeħtieġ li jitqiesu bosta elementi. Il-prinċipju ta' l-iskema ta' l-UE ta’ l-iskambju tal-kwoti ta’ l-emissjonijiet (ETS) għandha tinkariga lill-entità responsabbli għall-emissjonijet bl-obbligu tal-konformità - jiġifieri l-approċċ ta' l-"emissjonijiet diretti". Għat-trasport fuq it-toroq, kull sid individwali ta' vettura ħafifa jew tqila ikollu jċedi għadd ta' kwoti kull sena, u dan jispiċċa jwassal għal spejjeż amministrattivi għoljin wisq, u dan ma jkunx jaqbel ma' l-għanijiet tas-simplifikazzjoni u tal-kontroll aħjar, bla ma nsemmu li fil-prattika huwa impossibbli li tistabbillixxi metodu ta' allokazzjoni u li tikklassifika s-sidien tal-vetturi (fil-każ ta' l-avjazzjoni, l-approċċ "emissjonijiet diretti" huwa vijabbli u qiegħed jiġi osservat[4]). Inkella, jistgħu jitqiesu żewġ alternattivi ta' "emissjonijiet indiretti". L-ewwelnett, il-fornituri tal-fjuwil jistgħu jsiru l-entità responsabbli, iżda dawn ikunu jistgħu biss jikkontrollaw ir-responsabbiltà finanzjarja tagħhom skond l-iskema permezz ta' l-ipprezzar tal-fjuwil, li fl-aħħar mill-aħħar ifisser biss li jiġbru t-taxxi tas-sisa. Jew inkella hija dik fejn il-fornituri tal-karozzi jistgħu jsiru l-entità responsabbli : is-sistema tkun ibbażata fuq projezzjonijiet ta' emissjonijiet tul ħajjet kull karozza ġdida mibjugħa Fid-dawl tal-kalendarju msemmi, il-Kummissjoni se tesplora l-possibbiltà li tinkludi s-settur tatt-trasport stradali fl-ETS għat-tielet perjodu ta' l-allokazzjoni. - It-tħassib dwar l-effikaċja tagħha u kemm tiġi aċċettata politikament wassal sabiex titħalla barra l-alternattiva tad-dipendenza esklussiva fuq taxxi tas-sisa fuq il-fjuwils għat-trasport . - Il-ġestjoni tal-mobilità/it-traffiku u l-infrastruttura (bħas-sinkronizzazzjoni tad-dwal tat-traffiku, l-infurzar tal-limiti tal-veloċità u miżuri biex titrażzan il-konġestjoni) diġà huma parti mill-Politika Komuni dwar it-Trasport ta' l-UE[5] u allura tħallew barra mir-reviżjoni. L-ANALIżI TA’ L-IMPATTI Id-deskrizzjoni tal-metodoloġija. Il-ħolqien ta' kurva ta' l-ispejjeż ta' karozzi tal-passiġġieri (M1) Sabiex tiġi ffurmata kurva ta' l-ispejjeż, ġew studjati erba' sitwazzjonijiet, bl-użu ta' l-ipoteżijiet tal-kurva ta' l-ispejjeż mill-istudju "Task A"[6] li jħares lejn 135, 130, 125 u 120 g CO2/km sa l-2012. L-ispejjeż li ġew ikkunsidrati għal miżura huma l-ispejjeż għas-soċjetà, li huma ekwivalenti għas-somma tal-bilanċ pożittiv għall-konsumaturi u għall-produtturi u l-ispiża marġinali tal-finanzjamenti pubbliċi. Ġew implimentati tliet ipoteżijiet ta' spiża alternattivi : - L-ewwel ipoteżi tirreferi għaż-żieda annwali fil-piż ta' 1.5% bbażata fuq dejta storika; - It-tieni ipoteżi tirrifletti l-effett potenzjali ta' miżuri orjentati lejn id-domanda (tassazzjoni) fuq spejjeż ta' konformità: din tiddependi fuq perċentwali alternattiv ta' żieda awtonoma fil-piż, li twassal għal spiża biex jintlaħqu 120g sa l-2012 19% anqas mill-ewwel ipoteżi; - It-tielet ipoteżi tirreferi għall-metodu alternattiv sabiex tinbena l-kurva ta' l-ispejjeż li tipprovdi għal tnaqqis ta' 17% aktar. Tabella 1 – Spejjeż għas-soċjetà, tfaddil CO 2 u l-effikaċja ta' l-ispiża ta' erba' sitwazzjonjiet ta' tnaqqis għal karozzi tal-passiġġieri (miġbura matul 2010-2020) 135 g CO2/km | 130 g CO2/km | 125 g CO2/km | 120 g CO2/km | Miljun € | 3 191 sa -5 024 | 2 074 sa -17 072 | -1 873 sa -32 884 | -7 465 sa -53 123 | Miljun tunnellata CO2 | -97 sa -100 | -195 sa -200 | -293 sa -301 | -392 sa -403 | €/tunnellata CO2 | -33 sa 50 | -11 sa 85 | 6 sa 109 | 19 sa 132 | Il-valutazzjoni ta' l-ispejjeż u l-potenzjal ta' tnaqqis ta' miżuri oħra Għal kull miżura, it-trażżin tal-gassijiet serra (GHG) u l-effikaċja ta' l-ispiża ġew ivvalutati. Analiżi ta' l-ispejjeż marġinali u l-effikaċja ta' l-inklużjoni ta' kull miżura twettqet, inkluż l-ogħla u lanqas limiti ta' l-istimi ta' l-ispejjeż ta' l-M1 u l-bijokarburanti (Tabella 2). Tabella 2 - Analiżi ta' l-effikaċja marġinali ta' l-ispiża tal-miżuri ta' l-alternattiva (3) (sors TREMOVE u Task A) Miżura | CO2 ek WtW Mt | L-effikaċja ta' l-ispiża €/tunnellata | GSI | -36.3 | -113 | N1-15g | -20.4 | -75 | TPMS | -41.5 | -64 | MAC | -16.7 | -30 | M1 fażi 140g - 135g | -98.1 (B) | -99.7 (A) | 3 (B) | 50 (A) | Bijokarburanti 1.65% | -92.5 | 57 -158 | M1 fażi 135g – 130g | -99.2 (B) | -100.8 (A) | 58 (B) | 120 (A) | N1-30g | -24.1 | 81 | LRRT | -44.2 | 84 | M1 fażi 130g – 125g | -99.2 (B) | -101.0 (A) | 91 (B) | 157 (A) | M1 fażi 125g – 120g | -100.6 (B) | -102.0 (A) | 118 (B) | 198 (A) | LVL | -68.10 | 130 | N1-45 | -26.6 | 252 | N1-60 | -32.0 | 356 | L-għan huwa li jiġi żgurat tnaqqis tas-CO2O2 mill-inqas jikkorrispondu għat-tfaddil miksub permezz ta' l-ilħiq tal-mira ta' 120o goCO2/km sa l-2012. Dawk il-miżuri li huma " mkejla b'ċarezza , b' kalendarji għall-forniment , u li jidentifikaw min hu responsabbli biex jipprovdihom jingħataw enfasi. Għandu jkun hemm mekkaniżmu biex jitkejjel il-progress u biex tiġi żgurata l-kontabilità ", skond ir-rapport finali CARS21. Il-vijabbiltà politika, kemm karozza għandha prezz li jintlaħaq mill-ħafna, il-promozzjoni ta' l-innovazzjoni teknika u t-trattament ġust jitqiesu wkoll waqt il-valutazzjoni ta' l-alternattiva (3). Wara li tqiesu dawn ir-riżultati, ġew ikkunsidrati żewġ varjanti għall-alternattiva (3): - Varjanti 3A: Il-miżuri ta' politika identifikati permezz ta' l-evalwazzjoni ta' l-effikaċja ta' l-ispiża (b'mod partikolari GSI, MAC, NI sa tnaqqis ta' 15 g CO2/km mqabbel mal-linja ta' bażi, TPMS, LRRT u bijokarburanti), ingħaddu mal-130 g CO2/km milħuq minn vetturi M1. - Varjanti 3B: ibbażat fuq il-varjanti 3A, iżda b'kunsiderazzjoni wkoll ta' miżuri li jeffettwaw id-domanda tal-konsumatur (tassazzjoni u tagħrif għal konsumatur) li jwassal għal tnaqqis ta' 19% fl-ispejjeż biex jintlaħaq 130 g CO2/km minn vetturi M1. L-impatti ambjentali L-impatt tas-sitwazzjonijiet kollha fuq id-domanda għat-trasport għandu jibqa' limitat: l-alternattiva (2) tikkawża tnaqqis żgħir fid-domanda għat-trasport tal-passiġġieri, filwaqt li l-alternattivi 3A u 3B jikkorrispondu għal żieda żgħira fi trasport tal-passiġġieri, minħabba li ż-żieda fil-prezz tal-vetturi u l-ispejjeż tal-manutenzjoni huwa bbilanċjat mit-tfaddil fil-fjuwil. L-alternattiva tal-politika 2 twassal għal tnaqqis ta' 403 miljun tunnellata WtW CO2 ekwivalenti ta' CO2 matul il-perjodu 2010-2020, li jikkorrispondi għal tnaqqis ta' 6% fit-trasport fuq it-toroq ippargunat mal-valur ta' riferiment. L-alternattivi tal-politika 3A u 3B jwasslu għal tnaqqis pjuttost akbar, 429 u 422 miljun tunnellata rispettivament. Rigward emissjonijiet ta' sustanzi konvenzjonali li jniġġsu, filwaqt li l-alternattiva 2 tikkawża tnaqqis żgħir fl-emissjonijiet ta' SO2, PM u NOX, l-alternattivi 3A u 3B jwasslu pjuttost għal tnaqqis kemmxejn iżgħar minħabba żieda fit-traffiku. L-impatti ekonomiċi L-impatt ta' l-alternattivi ta' politika dwar bejgħ ta' vetturi jibqa' wkoll limitat, bl-alternattiva 2 tagħmel l-akbar impatt fuq karozzi żgħar. Dan juri l-ħtieġa biex jiġi definit strument li jikkunsidra l-istruttura tas-swieq tal-karozzi, u l-ispeċifikajiet ta' setturi diversi relatati mal-kapaċità tagħhom biex jirrendu titjib f'effiċjenza tal-fjuwil li jintlaħaq bħala spiża. Ara Tabella 3. Tabella 3 – L-Analiżi tal-Benessri Soċjali ta' l-alternattivi ta' politika – UE25 Valur nett attwali 2010-2020, f'miljuni ta' €, differenza mill-valur ta' riferiment (alternattiva 1) | Alternattiva 2 | Alternattiva 3A | Alternattiva 3B | Bilanċ Pożittiv għal Konsumatur (inkluż domanda għat-trasport mill-intrapriża) | -17 124 | 6 871 | 34 356 | Benessri kumplessiv | -53 123 | -23 281 | -10 239 | Il-mudelli ta' l-istimi ta' l-ispiża kienu konservattivi: l-ispejjeż għall-alternattivi teknoloġiċi ma jqisux is-sinerġiji fl-integrazzjoni tas-sistemi jew ta' teknoloġiji innovattivi ġodda li x'aktarx jidhru bejn l-2006 u l-2012. Madankollu, l-istimi użati ma jqisux il-kurvi ta' tagħlim u ekonomiji fil-kobor 'l hinn mill-2012, u stimi ta' l-ispiża ex ante s-soltu huma ħafna ogħla minn spejjeż ta' konformità attwali. Assunzjonijiet alternattivi bħal dawn jirriżultaw fi spiża inqas, u ġie inkluż tnaqqis ta' 17% bħala alternattiva – ara Tabella 4. Tabella 4 – L-Effikaċja ta' l-Ispiża tat-Tnaqqis GHG 2010-2020 Spiża kull tunnellata ta' CO2 ekwivalenti | Alternattiva 2 | Alternattiva 3A | Alternattiva 3B | Stima ta' l-ispiża | 132 €/tunnellata | 54 €/tunnellata | 24 €/tunnellata | Stimi alternattivi ta' l-ispiża | 84 €/tunnellata | 31 €/tunnellata | 6 €/tunnellata | L-impatti soċjali It-tliet alternattivi kkunsidrati m'għandhomx impatti li jidhru fuq l-impjiegi fl-UE25, għalkemm jista' jkun hemm trasferimenti ta' xogħol fi ħdan l-UE u, b'limitazzjoni, barra minnha, speċjalment fil-każ ta' l-alternattiva 2. Anqas emissjonijiet tas-CO2 minn trasport fit-toroq minn passiġġieri għandu jikkontribwixxi biex jitnaqqas it-tibdil fil-klima u l-impatti soċjali tiegħu. Xi wħud mil-miżuri mistennija għandhom jikkontribwixxu għal anqas emissjonijiet tas-CO2 u sikurezza aħjar fit-toroq, u għalhekk jista' jwassal għal numru iżgħar fl-inċidenti tat-traffiku. IT-TQABBIL TA' L-ALTERNATTIVI Alternattiva 1 (ebda bidla fil-politika) | Alternattiva 2 | Alternattiva 3A | Alternattiva 3B | Tnaqqis tas-CO2 | - | = (xenarju ta' referenza) (403 miljun tunnellata CO2) | ++ (424 sa 429 miljun tunnellata CO2) | + (417 sa 422 miljun tunnellata CO2) | L-effikaċja ta' l-ispiża. | n/a | 132 €/tunnellata | 32 sa 54 €/tunnellata | 6 sa 24 €/tunnellata | Tkejjil | ( (ibbażat fuq id-Direttiva 80/1268/KEE) | ( (ibbażat fuq id-Direttiva 80/1268/KEE) | ( (ħtieġa li jitqies l-użu reali tal-GSI u ħtieġa ta' proċedura ta' kejl għall-MAC u l-LRRT) | ( (idem bħal Alternattiva 3A) | Monitoraġġ | ( (deċiżjoni 1753/2000/KE) | ( (deċiżjoni 1753/2000/KE) | ( (ħtieġa li tiġi adattata deċizjoni 1753/200/KE, biex tkopri l-N1 u jitwaqqaf monitoraġġ għall-LRRT, il-MAC, it-TPMS u l-GSI) | ( (idem bħal Alternattiva 3A) | Responsabbiltà | ( (partijiet ikkonċernati responsabbli identifikati b'mod ċar: produtturi tal-karozzi) | ( (partijiet ikkonċernati responsabbli identifikati b'mod ċar: produtturi tal-karozzi) | ( (partijiet ikkonċernati responsabbli identifikati b'mod ċar produtturi tal-karozzi, industrija tat-tajers u tal-fjuwil, fornituri ta' affarijiet tal-karozzi) | ( (partijiet ikkonċernati responsabbli identifikati b'mod ċar produtturi tal-karozzi, industrija tat-tajers u tal-fjuwil, fornituri ta' affarijiet tal-karozzi imma b'nuqqas ta' ċertezza dwar l-implimentazzjoni ta' miżuri fiskali) | Alternattivi (3A) jew (3B) donnhom l-iktar li jistgħu jirrendu, minħabba l-effikaċja aħjar fl-ispiża tagħhom, u tnaqqis fis-CO2 totali ogħla mill-2020, meta mqabbla ma' alternattiva (2). Essenzjalment, l-alternattivi 3A u 3B jippreżentaw l-istess livell ta' ambizzjoni għad-diversi miżuri kkunsidrati, iżda l-impatti tagħhom huma differenti minħabba l-impatt tal-miżuri dwar id-domanda tal-konsumaturi taħt alternattiva (3B). Din l-alternattiva hija l-aktar waħda effikaċi fl-ispiża, b'24 €/tunnellata, iżda hija suġġetta għall-implimentazzjoni attiva ta' miżuri mmirati lejn id-domanda (tassazzjoni). L-Istati Membri għandhom responsabbiltà ċara biex jiżguraw li l-alternattiva (3B) tiġi implimentata, li għandha tnaqqas l-ispiża fil-konformità tal-fornituri għall-qafas ta' effiċjenza fl-użu tal-fjuwil li għandu jkun propost fl-2007. IL-MONITORAġġ U L-EVALWAZZJONI Sabiex jissokta l-progress fit-tnaqqis ta' l-emissjonijiet tas-CO2 taċ-ċiklu tat-testijiet, jeħtieġ adattament tal-mekkaniżmi ta' monitoraġġ attwali kif stipulat skond id-Deċiżjoni 1753/2000/KE[7], sabiex jiġu wkoll koperti partikolarment il-vetturi kummerċjali żgħar (N1). Fir-rigward ta' tajers , arja kkundizzjonata mobbli u sistemi ta' monitoraġġ ta' pressjoni tat-tajers, il-fornituri għandhom juru li l-prodotti tagħhom huma konformi mar-rekwiżiti l-ġodda li ser ikunu proposti fis-snin li ġejjin. [1] KUMM(95) 689 u l-Konklużjonijiet tal-Kunsill tal-25.6.1996. [2] L-Istrateġija Mġedda ta' l-UE għal Żvilupp Sostenibbli , Ġunju 2006 [3] Ara KUMM(2006) 676 paragrafu 3.1 [4] Aspett ieħor rilevanti hu li l-pitrolju m'huwiex intaxxat [5] KUMM(2006) 314. [6] " Review and analysis of the reduction potential and costs of technological and other measures to reduce CO 2 emissions from passenger cars ", imħejji mit- TNO Science and Industry, Institute for European Environmental Policy and the Laboratory of Applied Thermodynamics , Ara: http://forum.europa.eu.int/Public/irc/env/eccp_2/library?l=/light-duty_vehicles/task_a&vm=detailed&sb=Title [7] Deċiżjoni Nru 1753/2000/KE tal-Parlament Ewropew u tal-Kunsill tat-22 ta' Ġunju 2000 li tistabbilixxi skema biex timmonitorja il-medja ta' l-emissjonijiet speċifiċi tas-CO2 minn karozzi tal-passiġġieri ġodda, (ĠU L 202, 10.08.2000).